google/wiki40b huggingface dataset:
Moderat Ungdom

Moderat Ungdom var en utenomparlamentarisk menneskerettighetsorganisasjon for ungdom, med medlemsbasis først og fremst på den politiske høyresida, som ble stiftet 1. juli 1975, og døde vekk på midten av 80-tallet. Organisasjonen ble stiftet fordi en rekke ungdommer så et behov for en motvekt til den ytterliggående venstresiden, blant annet representert ved AKP(m-l), som støttet diktatorer som Stalin, Mao og Pol Pot. De ville bruke sin fritid på å kjempe for menneskerettigheter, mot autoritære ideologier, og mot statlige monopoler og brudd på næringsfriheten. Formålsparagrafen lød slik: «Foreningens navn er Moderat Ungdom. Moderat Ungdoms formål er å skape en bredest mulig folkeopinion i Norge for menneskerettighetene, mot alle former for diktatur, det være seg kommunisme, fascisme, nazisme eller rasisme. Moderat Ungdom skal politisk og økonomisk være uavhengig av politiske partier, og på fritt, uavhengig og tverrpolitisk grunnlag søke å oppfylle foreningens målsetting.»
Flere av de sentrale ungdommene bak Moderat Ungdom har senere fått fremtredende stillinger i samfunnet, og flere har vært stortingsrepresentanter. Det gjelder eksempelvis Dag Danielsen, Jan Simonsen, og Fridtjof Frank Gundersen. Peter N. Myhre, senere Oslo-ordfører, var også en sentral person i organisasjonen. Det samme var kjendisadvokat Per Danielsen.
Professor Fridtjof Frank Gundersen var medlem av Moderat Ungdoms Råd, et rådgivende organ som bestod av flere voksne samfunnsengasjerte mennesker. Blant annet var der mange tidligere helter fra den norske motstandskampen mot den tyske okkupasjonsmakten, som Max Manus, Odd Øyen, professor Jan Jansen, professor Ole Jacob Malm, høyesterettsadvokat Olaf Trampe Kindt og skuespiller Knut Wigert. 
Politisk markerte Moderat Ungdom seg blant annet som sterke forsvarere av staten Israel, og støtte til norsk medlemskap i NATO. Organisasjonen kjørte flere kampanjer mot det den kalte «kommunazismen». Moderat Ungdom mente at likhetene mellom de autoritære ideologiene var mer slående enn forskjellene. Dermed hisset de på seg både de høyreekstreme i det daværende Norsk Front og marxist-leninistene i AKP.
Moderat Ungdom ble også noe uglesett i Unge Høyre, som fryktet at organisasjonen kunne utvikle seg til et politisk parti, og dessuten mislikte at aktiv samfunnsengasjert ungdom engasjerte seg i Moderat Ungdom i stedet for i deres egen organisasjon. 
Moderat Ungdom søkte om tillatelse til å drive nærradio flere år før det ble lovlig i Norge, og fikk avslag. Moderat Ungdom gikk deretter til rettssak mot NRK og staten, for å få monopolet prøvet mot FNs menneskerettighetserklæring og den norske grunnloven. Moderat Ungdom tapte, men debatten i forbindelse med rettssaken var med på å presse frem en lovendring, som opphevet det gamle kringkastingsmonopolet.
Norsk tid

Norsk tid er fastsatt av Stortinget gjennom lov om målenheter, måling og normaltid. Loven bestemmer at normaltiden i Norge er én time foran koordinert universaltid (UTC+1). Dette innebærer at Norge er plassert i tidssonen sentraleuropeisk tid.
Videre har Norge sommertid i tiden mellom klokken 02 siste søndag i mars og klokken 03 siste søndag i oktober. I den perioden stilles klokken én time frem i forhold til resten av året, til UTC+2, sentraleuropeisk sommertid. Denne ordningen følger europeisk sommertid fastsatt av Den europeiske union.

Historie

Loven om norsk normaltid ble vedtatt i 1894 og avsluttet bruken av lokale tider til fordel for en nasjonal klokketid. Før dette hadde de lokale tidene variert med nesten to timer fra Norges østligste til vestligste punkt.
Ben 10: Omniverse (TV-serie)

Ben 10: Omniverse er en amerikansk animert TV-serie basert på Ben 10 fra Cartoon Network.

Handling

Gwen og Kevin drar på universitetet, og Ben gleder seg til å jobbe alene. Men Max har andre planer. Han gir han en ny partner med navn Rook Blonko. Ben blir jaget av Khyber Jegeren, som sender hunder etter han som kan forvandle seg til rovdyr versjoner av Bens romvesener. Men med en ny Omnitrix med ti nye romvesener med seg kan Ben stoppe han, bare han har Rook med seg. Unge Ben kjemper mot den onde Malware som vil ha Omnitrixen og Azmuth.
Anti-Defamation League

Historie

ADL ble grunnlagt i 1913 som en direkte respons på justismordet mot Leo Frank, en jødisk fabrikkeier i staten Georgia som var blitt anklaget for mord (senere etterforskning viste at han var uskyldig) og deretter lynsjet av en rasistisk mobb mens han ventet på at saken skulle komme opp igjen for retten.
ADL fastholder at en del former for antisionisme og kritikk av Israel er faktisk antisemittisme, og har sagt at «Kritikk av særskilte israelske aksjoner eller politikk i og av seg selv utgjør ikke antisemittisme. Selvfølgelig kan den suverene staten Israel bli lovlig kritisert på lik linje med enhver annen stat i verden. Imidlertid er det ubestridelig at det er de som kritiserer Israel eller av ‘sionisme’, gjør det for maskere antisemittisme.»

Kritikk mot ADL

Statsviteren Norman Finkelstein, forfatter av kontroversielle The Holocaust Industry, har anklaget ADL for å fremstille jødene som historiens fremste ofre. Ifølge Finkelstein bidrar en slik framstilling til å dempe betydningen av undertrykking og forfølgelse av andre folkegrupper, som romanifolket, armenerne i Tyrkia og palestinerne i dagens Israel. Han anklager dem, i likhet med flere kritikere, for å sette likhetstegn mellom kritikk av Israel og antisemittisme. Kritikere mener også at ADL overdriver omfanget av antisemittisme, både i seg selv og i forhold til hetsen mot andre grupper, for å fremheve særlige jødiske og/eller sionistiske mål.
ADL har fått kritikk fra Council on American–Islamic Relations («Rådet for amerikansk-islamske relasjoner»)  og fra Nation of Islam.
Lingvisten og aktivisten Noam Chomsky har karakterisert ADL for helt å ha tapt sitt fokus på borgerrettigheter for å bli helt og holdet en lobbyist for Israel, og at ADL bedømmer all venstreopposisjon av israelske interesser som antisemittisme.
Srebrnosjøen

Geografi

Innsjøen ligger i den brede, lave Donaudalen med åser på over 300 meter langs begge breddene. Den høyeste toppen er Goricaåsen på 362 meter over havet. Munningen til elven Pek ligger like sør for innsjøen. Middelalderfestningene Ram og Golubac ligger nær innsjøen. Sjøen ligger innenfor området Jernporten i vid forstand
Elveøya Ostrovo ligger mellom elvens hovedleie og sjøen. I begge ender av øya ble det bygget veifyllinger i 1971.
Srebrnosjøen er formet som en bue (meander) og er 14 kilometer lang, opp til 300 meter bred og dekker et område på 4 km². Den ligger 70 meter over havet og er opp til 8 meter dyp. Vannet er klart som følge av den naturlige filtrertingen av vannet gjennom sanddyner langs innsjøen. Det er mye fisk i sjøen, blant annet karpe, malle, gjedde og abbor.
Robert Lawrence Stine

Historie

Han startet forfatterkarrieren i niårsalderen, da skrev han noveller, vitsebøker og tegneseriebøker til vennene sine.
Etter eksamen ved Ohio State University flyttet Stine til New York for å bli forfatter. Han skrev vitsebøker og humorbøker og skapte Bananas, et sprøtt humorblad, før han gikk over til grøssere. Han skrev Fear Street og deretter Grøsserne.
Tanisteri

Tanisteri (engelsk tanistry, fra skotsk gælisk tana, herredømme) er en tronfølgeordning som ble brukt av flere keltiske stammer. Klanens høvding eller konge ble valgt blant overhoder for de forskjellige familiene, og utnevnt av en forsamling. Etterhvert utviklet dette seg til at kongen utpekte en etterfølger, uten å måtte ta spesielle hensyn til familiebånd. Det skotske dynastiet Alpin holdt seg strengt til reglene fram til 1034, og brukte dem i en mer utflytende form fram til dynastiets fall i 1058. Det neste dynastiet, Dunkeld, avskaffet ordningen og innførte arverett for kongens førstefødte sønn.
I den skotske adelen beholdt man ordningen inntil Jakob I (1406–1437) avskaffet det og erstattet det med den engelske arveordningen.
I realiteten var herskerens nærmeste familie de fremste kandidater, og det var vanlig at det var en av kongens sønner som overtok tronen. Det var dog ingen automatikk i dette, og spesielt ingen sikkerhet for at det var eldste sønn som overtok.
Det ser ut til at systemet fungerte rimelig godt innen et mindre stammesamfunn, men etter Skottlands samling tyder alt på at det skapte problemer. Mye av uroen under huset Alpin ser ut til å skyldes forsøk på å myrde seg fram til tronen. Så lenge det var bare mindre enheter som sto på spill, og ettersom det ofte var enkelt å dele makten i disse, var ikke ambisjonsnivået høyt nok til at det skapte borgerkrigstilstander. Med en så høy maktposisjon som konge over hele Skottland vokste også ambisjonene, og i et krigersamfunn var veien til borgerkrig da kort.
Ordet er i sin irske form bevart i Irland, der statsministeren har tittelen Taoiseach og visestatsministeren har tittelen tánaiste.
Our Sound

Our Sound (tidligere Asia-Pacific Song Contest) er en asiatisk musikkonkurranse som er basert på konseptet Eurovision Song Contest. Asia-Pacific Song Contest vil trolig bli omtrent identisk med Eurovision Song Contest, bortsett fra at Eurovision Song Contest er produsert av statseide og offentlige TV-selskaper, mens selskapet Asiavision drives kommersielt. Det er usikkert når første utgave av konkurransen vil bli arrangert.

Historie

Konseptet ble først offentliggjort i 2007, da Den europeiske kringkastingsunion kunngjorde at de skulle selge Eurovision-konseptet til et asiatisk selskap. Konseptet ble først navngitt Asiavision Song Contest, men navnet ble i starten av 2009 endret til Asia-Pacific Song Contest. I slutten av 2009 ble navnet endret nok en gang, denne gang til det nåværende Our Sound med underteksten The Asia-Pacific Song Contest. De første ryktene antydet at vertslandet for den første konkurransen kom til å bli Singapore siden det er der AsiaVision-hovedkvarteret er basert. Det ble nemlig valgt en lignende løsning med den første utgaven av Eurovision Song Contest, da det første vertslandet ble Sveits hvor Den europeiske kringkastingsunionens hovedkvarter befinner seg. Konkurransen første vertsnasjon ble imidlertid India, som skal arrangere konkurransen i Mumbai. Det var annonsert at konkurransen skulle arrangeres 26.–28. november 2010, men konkurransen ble av ukjente grunner utsatt.

Format

Andreas Gerlach, direktør i Asiavision Pte. Ltd, har uttalt at «The format is highly suited to the Asia region and its people who love popular music and have a strong national pride. Asia today is all about competition, economically and politically. The Song Contest is a friendly competition between cultures. Like in Europe, the universal language of music will help to bring people closer together and nurture mutual understanding in the region.»
Asia-Pacific Song Contest skal etter planen arrangeres over en helg, i en såkalt «Grand Final Weekend». På fredag skal det arrangeres et «Performance show», mens selve finalen, «Winner show», avholdes på søndag.
Vet du vad jag vet

Vet du vad jag vet er et musikkalbum med Kikki Danielsson og Roosarna, utgitt i 1994.
Seriehuset

Seriehuset var et norsk tegneserieforlag som i hovedsak gav ut amerikanske superheltserier fra Marvel Comics og norske humortegneserier i albumformat. Noen av de mest kjente utgivelsene deres var Simpsons Comics, som var oversatt etter den originale amerikanske utgaven.
Seriehuset ble meldt konkurs i 2007.
James Lesure

Priser og nominasjoner

Lesure har vunnet to MVP priser.
Eilert Dæhlin

Heder

I 2003 ble han tildelt HM Kongens fortjenstmedalje i gull for å «ha stått sentralt i den forandring og fornyelse som har skjedd i Den norske kirke i etterkrigsårene.», og for sin betydning ved «aktivisering og levendegjøring av kirkens menigheter og derved folkekirkens mulighet til å nå videre med sitt budskap og sin tjeneste.».
Lærebog i den evangelisk-christelige Religion

«Lærebog i den evangelisk-christelige Religion» er en lærebok i kristendomskunnskap, utgitt første gang i 1791 av Sjællands biskop Nicolai Edinger Balle (1744–1816).
Balle hadde tatt til orde for å lage en forbedret utgave av den katekismus som var i bruk i dansk skole. I 1791 hadde han sammen med Bastholm utarbeidet en ny Lærebog i den evangelisk-christelige Religion. Boken skulle være innført i skolene innen 1794 og avløste Erik Pontoppidans "Sandhed til Gudfrygtighed" fra 1737. Boken kalles Balles Lærebog og var sammenlignet med Pontoppidan kortfattet og hadde oppgit spørsmålsformen til fordel for en systematisk fremstilling. Den tilfredsstilte verken den gammeldagstroende eller de liberale og på Vejleegnen nægtede "de stærke jyder" å bruke den. Boken har kommet i en rekke utgaver både i Danmark og Norge. Boken utkom mange ganger etter Balles død.

Utgaver i Nasjonalbibliotekets eie

Nedenstående er en oversikt over alle utgaver av Lærebog i den Evangelisk-christelige religion i Nasjonalbibliotekets eie. En del av utgavene finnes digitalt tilgjengelig for norske IP-adresser i Bokhylla hos Nasjonalbiblioteket.
Mandsjuer

Mandsjuene er et tungusisk folk i Mandsjuria i nåværende nordøstre Kina. De utgjør om lag 10 millioner mennesker (år 2000). Det tradisjonelle språket er mandsjuisk, men det benyttes bare av et fåtall. Mandsjuene beseiret på 1600-tallet Ming-dynastiet, tok makten over Kina og innførte Qing-dynastiet i 1644. Det bestod til revolusjonen i 1911 som styrtet keiserdømmet. 
Mandsjuene var blant de opprinnelige innbyggerne i Mandsjuria og tilhører den mandsju-tungusiske grenen av den altaiske folke- og språkstammen. Mandsjuspråket var under Qing-dynastiet hoffets og den høyre administrasjonens offisielle språk i det keiserlige Kina og måtte som sådant læres av alle embedsmenn. Mandsjuene betraktet det tungusiske jursjenfolket som sine eldste forfedre, som kineserne kaller nüzhen. Etter kinesiske kilder bodde de i begynnelsen av 900-tallet mellom elvene Amur i nord og Sungari i vest, og var da understilt  khitanerne, som antagelig også var av tungusisk herkomst.
I 1114 gjorde jursjen-folket seg selvstendig og erobret under sin høvding Aguda og hans dynasti, «Jin» (gull), etter hvert hele det store khitanriket (hele østre Sentral-Asia og en del av nordre Kina) samt andre deler av Kina, med selve hovedstaden Nanjing (nå Beijing). Men etter Djengis Khan erobret Kina (1215), vendte hans ettertredere mot jursjen-folket. Jin-dynastiet ble styrtet (1234), og jursjenstammene ble trengt nordover til Liaodong, sør i det senere Mandsjuria.
I begynnelsen av 1600-tallet kom det opp en høvding, Nurhaci, mandsjuenes nasjonalhelt, som forente flere andre beslektede stammer under det felles navnet mandsju og gjorde seg (1616) uavhengig av Ming-dynastiet i Kina. Hans etterfølgere inntok Beijing (1644) og gjorde sjuårige  Shunzi til keiser. Etter kort tid var hele det kinesiske rike erobret av mandsjuenes dynasti Qing, som bestod til 1911.
Tradisjonelt var mandsjuene for det meste et bofast, jordbruks- og håndverksorientert folk. De gikk over til buddhismen. Bare noen få nordlige stammer, soloner, daurer og andre, som imidlertid snarere bør kunne ansees som tunguser, holdt fast ved sin gamle sjamanisme og sitt nomadiske levesett. I militært henseende var mandsjuene inndelt i åtte banner.
Efter revolusjonen i 1911 mistet mandsjuene sin særstilling som privilegert gruppe og ble utsatt for et hardt assimilasjonstrykk. De er regnet med i Folkerepublikken Kina som en offentlig anerkjent nasjonal minoritet.
Finlands krigserstatninger til Sovjetunionen

Finlands krigserstatninger til Sovjetunionen var krigserstatningene Finland måtte betale til Sovjetunionen etter andre verdenskrig, og var opprinnelig verdt 300 000 000 amerikanske dollar (1938-kurs). Finland ble enige om å betale reparasjonene ved våpenhvilen i Moskva, som ble signert den 19. september 1944. En protokoll som videre detaljerte reparasjonene ble signert i desember 1944 av statsminister Juho Kusti Paasikivi, og Andrej Zjdanov. Finland skulle betale summen gjennom industrielle verdier, som skip og maskineri, og summen skulle betales over seks år. Sovjetunionen gikk med på å utvide betalingsperioden til åtte år sent i 1945, og sommeren 1948 ble summen kuttet til 226 500 000. De siste toglastene med erstatningene ble sendt 18. september 1952 i Vainikkala jernbanestasjon. Omtrent 340 000 jernbanevogner med last måtte sendes for å dekke reparasjonene.
MDM

Styrt oppdatering av Metadata

Metadata bør være gjenstand for MDM. Ved oppdatering av metadata er det behov for å ha en styrt prosess også ved endringer i "gyldig verdisett", for eksempel ved behov for å opprette en ny produktkode i en virksomhet. Det er også en stor jobb for en virksomhet å identifisere hvilke metadata som er mest representative i sin informasjonsarkitektur, og å oppnå konsistente og dekkende begrep. Uten at disse begrepene etableres er det vanskelig å behandle informasjon i virksomheten.

MDM har stor betydning for virksomhetens Datavarehus

En viktig grunn til å ha et felles vedlikehold av data, er behovet for entydige definisjoner av data som utgjør en felles referanse i virksomheten. Slike felles referanser er særlig nyttig ved analyser som forutsetter sammenstilling av et rikt spekter av øvrig informasjon som virksomheten har tilgang til.
Slike felles referanser utgjør noen av de mest sentrale byggesteinene i et datavarehus.
MDM innebærer å organisere intuitive relasjoner mellom de mest grunnleggende data, slik at konsumenter kan anvende og sammenstille disse mest mulig fritt.
Fylkesvei 5156

Fylkesveg 5156 går mellom Ulven og Buane i Os kommune. Veien er 5,5 km lang.
Frem til 2019 hadde veien betegnelsen Fv161.
Kulturbadet i Sandnessjøen

Oppføring

Bygget ble vedtatt oppført under et kommunestyremøte 19. desember 2012 med 22 mot 5 stemmer. Kostnadene ble kalkulert til 271 millioner kroner. Navnet Kulturbadet ble valgt fordi det gjenspeiler aktiviteten i bygget og kan gi assosiasjoner til at det bades i kultur.

Entreprenør

Det kom inn tre anbud på hovedentreprisen. Dette var Rødsand Bygg på Averøy, GL Bygg på Overhalla og Bolt Construction AS. Det ble til slutt GL Bygg som vant anbudsrunden med et bud på 118 millioner kroner. Brødrene Dahl AS skal utføre VVS, elektrisk arbeid skal utføres av Sinus AS, Alsten Maskinstasjon AS har entreprisen på graving og grunnarbeid og firmaet AL Høyer skal ha byggeledelse.

Hendelser under bygging

Onsdag morgen, i tidsrommet 07:30 og 07:40, 2. april 2014 veltet en kran og skadet tre biler. Under arbeid med demonteringen fikk konstruksjonen en overbalanse og falt. En av de ansatte i GL Bygg fikk en mindre skade under hendelsen da vedkommende hoppet ned fra konstruksjonen, og pådro seg en vridning i ankelen.
Loretta Kelley

Loretta A. Kelley (født i California) er en amerikansk hardingfelespiller.
I de senere år har der skjedd en betydelig oppblomstring av hardingfeletradisjonen i USA, og man regner i dag med at der er godt over 150 hardingfelespillere i USA. Loretta A. Kelley regnes som den fremste av disse. Hun har tidligere vært president i The Hardanger Fiddle Association of America (HFAA) som i dag organiserer de fleste av utøverne på instrumentet.  
Dette miljøet regnes i dag som en svært viktig resonansbunn for folkemusikk- og folkedansaktiviteten her hjemme i Norge.
Loretta A. Kelley har utført et stort antall studieturer og opptredener i Norge hvor hun er en kjent skikkelse i miljøet.
Asahi-prisen

Asahi-prisen blir utdelt av den japanske avisen Asahi Shimbun for prestasjoner innenfor vitenskap eller kunst som har levert et bidrag til japansk kultur eller samfunnsliv. Prisen ble først delt ut i 1929. Mange mottakere av prisen har senere blitt hedret med en nobelpris.
Berliner Luft

Berliner Luft er en skumaktig dessertkrem av eggeplomme, eggehvite, sukker og gelatin, som gjerne anrettes med en bringebærsaus. Sitronsaft og kanel og revet sitronskall brukes også som smakstilsetninger, og det kan tilsettes vaniljesukker. Takket være gelatininnholdet kan kremen formes og anrettes som illustrasjonen viser. Noen oppskrifter anbefaler tilsetting av hvitvin eller rom til kremen.
Desserten er eldre enn musikkstykket Berliner Luft, som ble skrevet av Paul Lincke i 1904; den er allerede beskrevet i en kokebok fra 1897, og bærer allerede da navnet «Berliner Luft».
Angivelig vat Adolf Hitler svært glad i dessertens hvitvinsvariant.
United States Natural Law Party

The Natural Law Party er et amerikansk parti som tror på en såkalt alle-partier-regjering – å samle de beste ideene, programmene og lederne fra alle politiske partier og private sektorer.
The Natural Law Party vil ha en slutt på negative politiske kampanjer og partiavhengig politikk.
Hege Susanne Bergan

Priser

Bergan ble tildelt Kritikerprisen for beste oversettelse i 2014 for Bønn for Tsjernobyl av Svetlana Aleksijevitsj.
Rytmisk gymnastikk under Middelhavslekene 2005

Rytmisk gymnastikk under Middelhavslekene 2005. Rytmisk gymnastikk var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var første gangen som rytmisk gymnastikk var med på programmet under middelhavslekene. Det var en individuell konkurranse for kvinner.
Kenneth Zohore

Landslaget

Han ble tatt ut i Danmarks bruttotropp til VM i fotball 2018 i Russland, men ble vraket da troppen ble kuttet fra 35 til 27.
Gressekkspinner

Utseende

Hannen er en ganske stor (vingespenn 22-28 millimeter) og kraftig, ensfarget sjokoladebrun til nesten svart sekkspinner med fjærformede antenner. Bakkroppen er kledt med oppstående hår og piperenser-aktig. Hunnen er 14-20 millimeter lang, sekkformet og larvelignende, man kan såvidt ense antenner, fasettøyne og bein men disse har mistet sine funksjoner. Larvesekken er 3-4 centimeter lang for en utvokst larve. Den er kledt med strå-biter og andre planterester. Sekken ser litt ulik ut for hanner og hunner: hann-larvens sekk er kledt med fine gresstrå i den fremre delen, disse er påfallende sprikende, mens gresstråene hunn-larven bruker er grovere og mindre sprikende.

Levevis

Arten finnes på åpne, solvarme steder.
Larven eter blad av busker (blant andre hagtorn), urter og gress. Utviklingen tar to år, i alle fall i Norden. Hunnen forlater aldri larvesekken, men parrer seg, legger egg og dør der inne, men faller gjerne ut etter at hun er død. Hannene flyr i juni-juli på leting etter parringsklare hunner som sender ut feromoner. Ulikt de fleste andre sekkspinnere er denne arten dagaktiv.

Utbredelse

Den er utbredt over det meste av Palearktis like øst til Stillehavet. I Norge er arten funnet i Østfold, Akershus, Vestfold, Aust-Agder og Hordaland, men den ser ut til å være sjelden overalt. Den ble vurdert son Sårbar (VU) i den norske rødlisten fra 2015.